En l'anyo 1954 o territorio fue dividito entre Italia, que se quedó a zona A con Trieste y Yugoslavia, que se quedó a zona B, adhibindo-ne una part a Eslovenia (Primorska u Litoral esloveno, dimpués en concreto a Istria Eslovena), y atra part a Croacia. A prolongación d'o litichio territorial en tiempos de postguerra dica 1954 permitió que a población etnicament italiana u veneciana no fuyise u fuese forachitata como se desvinió en Croacia. D'esta traza encara huei en a Istria Eslovena a presencia d'italians u venecians ye important y bi ha bilingüismo italián-esloveno.